**Ερευνητικές Εργασίες Οικονομικών**

 **και**

 **Κοινωνικών Θεμάτων**

**Σπανός Αντώνης**

**Σχολικός Σύμβουλος Οικονομολόγων ΠΕ09**

**ΘΕΩΡΗΤΙΚΟ ΥΠΟΒΑΘΡΟ ΤΗΣ ΕΝΑΛΛΑΚΤΙΚΗΣ ΜΕΘΟΔΟΥ**

**ΔΙΔΑΣΚΑΛΙΑΣ (των Ερευνητικών Εργασιών)**

 **Σύμφωνα με την ανακαλυπτική μέθοδο διδασκαλίας του Bruner, οι μαθητές/τριες μαθαίνουν καλύτερα όταν τους δίνονται ερεθίσματα και ευκαιρίες, ώστε να ανακαλύψουν μόνοι τους τη γνώση. Τέτοιες ευκαιρίες μπορεί να είναι : Εργασίες στα πλαίσια του μαθήματος.**

**Επιπλέον, ο Dewey και ο Kilpatrick υποστηρίζουν ότι η διδασκαλία γίνεται πιο αποτελεσματική όταν οι μαθητές/τριες έχουν την ευκαιρία να αυτενεργήσουν (learning by doing), κατά τη διάρκεια της μαθησιακής διαδικασίας.**

**Για τους λόγους αυτούς, προτείνεται, οι Εκπαιδευτικοί ΠΕ09 να δίνουν ευκαιρίες και ερεθίσματα στους μαθητές/τριες, έτσι ώστε να αναλαμβάνουν πρωτοβουλίες και δραστηριότητες (ιδιαίτερα σε θέματα που ενδιαφέρουν τους ίδιους τους μαθητές/τριες) για να γίνουν «ΜΙΚΡΟΙ ΕΡΕΥΝΗΤΕΣ», με σκοπό να ανακαλύψουν μόνοι τους τη γνώση (Βιωματική Γνώση).**

**ΒΙΩΜΑΤΙΚΗ**

 **ΓΝΩΣΗ**

 **ΕΠΙΣΤΗΜΟΝΙΚΗ**

 **ΓΝΩΣΗ**

**ΣΧΟΛΙΚΗ**

 **ΓΝΩΣΗ**

 ΕΝΔΕΙΚΤΙΚΟΙ ΟΙΚΟΝΟΜΙΚΟΙ ΟΡΟΙ ΚΑΙ ΘΕΜΑΤΑ ΓΙΑ ΤΗΝ

 ΕΠΙΛΟΓΗ ΤΙΤΛΟΥ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ

* **Το κόστος των προϊόντων**
* **Η κατανάλωση των προϊόντων**
* **Θέματα σχετικά με επενδύσεις**
* **Ο πληθωρισμός**
* **Το δημόσιο χρέος**
* **Το Εθνικό Προϊόν**
* **Οι τράπεζες**
* **Το κέρδος**
* **Το χρήμα**
* **Η διαχείριση των χρημάτων**
* **Τα δάνεια**
* **Η ναυτιλία**
* **Ο τουρισμός**
* **Το οργανόγραμμα των επιχειρήσεων και Οργανισμών**
* **Η γεωργικός τομέας**
* **Το ανθρώπινο δυναμικό**
* **Η βιομηχανία**
* **Η διαφήμιση**
* **Η οικονομική κρίση**
* **Η ανεργία**
* **Θέματα σχετικά με την οικονομική ανάπτυξη μιας Χώρας**
* **Θέματα σχετικά με τα Εισαγόμενα προϊόντα (εισαγωγές)**
* **Θέματα σχετικά με τα Εξαγόμενα προϊόντα (εξαγωγές)**
* **Η Παραγωγή και οι Προσφερόμενες ποσότητες των προϊόντων**
* **Το επάγγελμα του οικονομολόγου ή του λογιστή**
* **Η αύξηση της ζήτησης προϊόντων και υπηρεσιών**
* **Οι οικονομικές διαστάσεις της μόδας**

 Προτείνεται, επίσης:

 α) Να δίνεται η δυνατότητα επιλογής του ίδιου θέματος

 Ερευνητικής Εργασίας από δύο ή περισσότερες ομάδες μαθητών/τριων.

 β) Οι μαθητές/τριες να διατηρούν ένα ντοσιέ ή φάκελο ή τετράδιο στο οποίο

 να σημειώνουν και να καταγράφουν τα επιμέρους στοιχεία, δεδομένα,

 πληροφορίες κ.λπ. που σχετίζονται με την Ερευνητική τους Εργασία.

 γ) Οι Εκπαιδευτικοί, στην αρχή του σχολικού έτους, να υπολογίζουν

 κατά το δυνατόν, τις διδακτικές ώρες οι οποίες θα «χαθούν» εξαιτίας

 εορτών, τυχαίων γεγονότων, κ.λπ., έτσι ώστε να μπορούν να

 προγραμματίζουν το όλο διδακτικό τους έργο.

**Γενικές Οδηγίες**

**Τι να προσέχει ο Εκπαιδευτικός**

* 1. **Βοηθάει στην καλύτερη επεξεργασία και διατύπωση**
	2. **Υποδεικνύει πηγές, από όπου οι μαθητές/τριες θα μπορούσαν να λύσουν απορίες τους**
	3. **Ενημερώνεται για τις σχέσεις των μαθητών/τριων μέσα στις ομάδες και τις μεταξύ τους ανταλλαγές.**
	4. **Είναι στη διάθεση των Ομάδων για τυχόν απορίες**
	5. **Διευκολύνει τη συνεργασία των μαθητών/τριων με τους ειδικούς και τις Δημόσιες ή Ιδιωτικές Υπηρεσίες. Επιπλέον, προτρέπει τους μαθητές/τριες να εξοικειώνονται με τέτοιες δημόσιες επαφές, έτσι ώστε να αισθάνονται ανεξάρτητοι και υπεύθυνοι.**
	6. **Παρακολουθεί την Εργασία και τις δραστηριότητες των μαθητών/τριων και τους υπενθυμίζει τα στάδια που διέπουν την Ερευνητική Εργασία και τους κανόνες ( βλέπε πλαγιαρισμός).**
	7. **Δεν δίνει λύσεις στους μαθητές/τριες, αλλά τους βοηθάει να τις ανακαλύπτουν μόνοι τους.**
	8. **Παρωθεί, διδάσκει, εμψυχώνει τους μαθητές/τριες.**
	9. **Γενικά, ο ρόλος του Εκπαιδευτικού διέπεται από τη «φθίνουσα καθοδήγηση» (Ματσαγγούρας, 2011:18), Δηλαδή, σταδιακά ο Εκπαιδευτικός <<αποσύρεται>> και αφήνει τους μαθητές/τριες να αυτενεργούν.**
	10. **Στη μελέτη των Οικονομικών και Κοινωνικών θεμάτων (διερευνητική προσέγγιση) συχνά χρησιμοποιούνται συνδυαστικά τα εξής μεθοδολογικά εργαλεία: η παρατήρηση, η καταγραφή, το ερωτηματολόγιο, η δημοσκόπηση, η επισκόπηση βιβλίων, η συνέντευξη και η ερμηνευτική μελέτη πρωτογενών πηγών που σχετίζονται με τα ερευνητικά ερωτήματα. Έτσι, είναι δυνατόν να κατανοηθούν και να εξηγηθούν ευκολότερα ατομικές ή ομαδικές επιλογές, στάσεις, καταστάσεις, συμπεριφορές και κοινωνικά προβλήματα ( Ματσαγγούρας, 2011), π.χ. η ανεργία.**
	11. **Αν σε μία Ομάδα μαθητών/τριων παρουσιαστεί ελλιπής συμμετοχή των μελών, τότε ο Εκπαιδευτικός πρέπει να παρέμβει και να βοηθήσει τους μαθητές/τριες της ομάδας αυτής <<λειτουργώντας συμβουλευτικά>>, τους επισημαίνει τις ευθύνες τους και τους ζητάει <<να διατυπώσουν προτάσεις υπέρβασης των προβλημάτων>>**

 **( Ματσαγγούρας, 2011:52). Γενικόλογες επιπλήξεις δεν αρκούν.**

 **Ο Εκπαιδευτικός να επιμείνει στην υλοποίηση των εν λόγω**

 **προτάσεων των μαθητών/τριων.**

* 1. **Ο Εκπαιδευτικός ενημερώνει τους μαθητές/τριες ότι είναι**

 **σημαντική η χρησιμοποίηση βιβλιογραφικών αναφορών ( βιβλίων,**

 **εντύπων, άρθρων, ηλεκτρονικών ιστοσελίδων, ιδιαίτερα στο**

 **θεωρητικό μέρος της Εργασίας. Τους ενημερώνει για τις πηγές**

 **που δίνουν έγκυρες και αξιόπιστες πληροφορίες. Για παράδειγμα,**

 **τους δίνει ένα συγκεκριμένο κατάλογο: βιβλίων, επιστημονικών**

 **περιοδικών, πρακτικών συνεδρίων, εμπορικών εγγράφων,**

 **εφημερίδων και ιστοσελίδων ( Σκιτίδης, Φ. , Κοιλιάρης, Π., 2006).**

* 1. **Ενημερώνει τους μαθητές/τριες για το φαινόμενο του**

 **Πλαγιαρισμού (plagiarism). Πλαγιαρισμός είναι το φαινόμενο που**

 **ένας μαθητής/τρια, φοιτητής/τρια αντιγράφει, «κλέβει» ολόκληρο,**

 **αυτούσιο, κείμενο το οποίο είναι γραμμένο από κάποιον άλλο**

 **συγγραφέα και το παρουσιάζει δήθεν ως δικό του/της.**

 **Ο Πλαγιαρισμός (λογοκλοπή) μπορεί να αποφευχθεί στις εξής**

 **περιπτώσεις:**

 **α) Στην περίπτωση που χρησιμοποιούνται στοιχεία (περιληπτικά)**

 **από μία πηγή, π.χ. από ένα βιβλίο, τότε να αναφέρεται το όνομα**

 **του συγγραφέα και η χρονολογία έκδοσης του βιβλίου αυτού**

 **(Σκιτίδης Φ. & Κοιλιάρης Π, 2006).**

 **β) Στην περίπτωση που χρησιμοποιείται λέξη προς λέξη ένα κείμενο**

 **από ένα βιβλίο, τότε το κείμενο αυτό να περικλείεται από**

 **« εισαγωγικά » και αμέσως μετά, να αναφέρεται το όνομα του**

 **συγγραφέα, η χρονολογία έκδοσης και η σελίδα του βιβλίου αυτού**

 **(Σκιτίδης Φ. & Κοιλιάρης Π, 2006: σελ. 57).**

 **14) Ενημερώνει τους μαθητές/τριες να απευθύνονται σε ειδικούς, για τη**

 **συλλογή στοιχείων και πληροφοριών, έτσι ώστε τα στοιχεία και οι**

 **πληροφορίες αυτές να είναι έγκυρες και αξιόπιστες (Ματσαγγούρας,**

 **2011).**

1. **Προτείνει Δραστηριότητες - Εργασίες στους μαθητές/τριες,**

 **οι οποίες να σχετίζονται με την Καθημερινή Οικονομική Ζωή.**

1. **Ενημερώνει τους μαθητές/τριες ότι υπάρχουν μικρές, μεσαίες και**

**μεγάλες ερευνητικές Εργασίες (projects).**

**Συγκεκριμένα: Μικρή Εργασία (2 ωρών)**

 **Μεσαία Εργασία (1 εβδομάδα – 1 μήνας)**

 **Μεγάλη Εργασία (1 μήνας – χρόνια),**

 **(Μπρίνια Β., 2007).**

1. **Οι Δραστηριότητες και Εργασίες να διέπονται από την**

 **Αρχή της Απλότητας.**

 **Στάδια της Ερευνητικής Εργασίας**

**Α) Προκαταρκτικές Ενέργειες**

**α) Ενημέρωση – Πρόκληση του ενδιαφέροντος των μαθητών/τριων**

**β) Σύσταση Ομάδων**

**Β) Σχεδιασμός της Ερευνητικής Εργασίας**

**α) Επιλογή θέματος**

**β) Καθορισμός του Κεντρικού Σκοπού της Ερευνητικής Εργασίας**

**γ) Καθορισμός της ερευνητικής υπόθεσης**

**δ) Καθορισμός των ερευνητικών υποερωτημάτων και γνωστικών**

 **στόχων.**

**ε) Προγραμματισμός και κατάστρωση χρονοδιαγράμματος**

**στ) Υποβολή σχεδίου της Ερευνητικής Εργασίας (project)**

**Γ) Θεωρητικό Μέρος της Ερευνητικής Εργασίας**

**Δ) Εφαρμογή της Ερευνητικής Εργασίας**

**α) Δράση συλλογής δεδομένων**

**β) Επεξεργασία και ανάλυση δεδομένων, Σύνθεση επιμέρους**

 **εργασιών**

**γ) Εξαγωγή αποτελεσμάτων, ευρημάτων**

**δ) Διατύπωση Συμπερασμάτων**

**Ε) Συγγραφή της Ερευνητικής Εργασίας από τους**

**μαθητές/τριες**

**ΣΤ) Τελική Αξιολόγηση της Ερευνητικής Εργασίας από**

 **τον Εκπαιδευτικό**

 **Ζ) Παρουσίαση**

 **Συγγραφή της Ερευνητικής Εργασίας από τους**

 **Μαθητές/τριες**

 **Ενδεικτικά, αναφέρεται μια δομή, που θα μπορούσε να είχε η**

 **τελική συγγραφή της Ερευνητικής Εργασίας:**

* **Εξώφυλλο με τον Τίτλο της Ερευνητικής Εργασίας**
* **Περιεχόμενα**

 **ΕΙΣΑΓΩΓΗ**

* **Παρουσίαση του προβλήματος**
* **Ορισμός μεταβλητών**
* **Υπόθεση της Έρευνας**
* **Μεθοδολογία της Έρευνας**
* **Ο Κεντρικός Σκοπός της Έρευνας**
* **Παράγοντες που δεν επηρεάζουν τα αποτελέσματα της Έρευνας**
* **Όρια της Έρευνας**

 **ΘΕΩΡΗΤΙΚΟ ΜΕΡΟΣ**

* **Ιστορική ανασκόπηση**
* **Ορισμός εννοιών**
* **Εποπτικό υλικό**

 **ΕΡΕΥΝΗΤΙΚΟ ΜΕΡΟΣ**

* **Χρονοδιάγραμμα της Εργασίας**
* **Κατάλογος υλικών και μέσων που χρησιμοποιήθηκαν στην Εργασία**
* **Εργαλεία που χρησιμοποιήθηκαν ( γράφεται το ερωτηματολόγιο)**
* **Πίνακες και σχεδιαγράμματα της Έρευνας**
* **Ανάλυση των αποτελεσμάτων**
* **Συμπεράσματα – Προτάσεις**

 **α) Κατάλογος συμπερασμάτων**

 **β) Αποδοχή ή απόρριψη της Ερευνητικής Υπόθεσης**

 **γ) Χρήσιμες προτάσεις που προκύπτουν από τα συμπεράσματα**

 **δ) Προτάσεις για συμπληρωματική Έρευνα που θα μπορούσε να**

 **γίνει στο μέλλον**

**ΒΙΒΛΙΟΓΡΑΦΙΑ**

Ματσαγγούρας, Η. (2011), *Η Καινοτομία των Ερευνητικών Εργασιών στο Νέο*

 *Λύκειο, βιβλίο εκπαιδευτικού,* Αθήνα: ΟΕΔΒ

Σκιττίδης, Φ., Κοιλιάρης Π., (2006), *Εισαγωγή στη Μεθοδολογία Εκπόνησης*

 *Ερευνητικών Εργασιών Τεχνολογικής Κατεύθυνσης,* Αθήνα: Σύγχρονη

 Εκδοτική.

Μπρίνια, Β., (2007), *Η Εισαγωγή της μεθόδου Progect στη Διδασκαλία των*

 *Οικονομικών Επιστημών*. Αθήνα: Gutenberg – Γιώργος & Κώστας

 Δαρδανός.